REGLUGERÐ

**um breytingu á reglugerð nr. 830/2011 um ökuskírteini.**

|  |
| --- |
|  |

1. gr.

Í stað orðsins „löggilding“, í hvers konar mynd eða beygingarfalli, í reglugerðinni eða viðaukum við hana, kemur í viðeigandi mynd og beygingarfalli: starfsleyfi.

2. gr.

Eftirfarandi breytingar verða á 4. tölulið 2. mgr. 3. gr. reglugerðarinnar:

1. Í stað „106. gr. a. umferðarlaga“ kemur: 106. gr. umferðarlaga.
2. Þriðja málsgrein verður svohljóðandi: Sama gildir, hafi umsækjandi verið sviptur ökuréttindum á gildistíma fyrsta bráðabirgðaskírteinis skv. 7. mgr. 63. gr. umferðarlaga eða handhafi fullnaðarskírteinis hafi verið sviptur ökuréttindum skv. 6. mgr. 63. gr. umferðarlaga.

3. gr.

Í stað orðsins „æfingaakstur“ í 1. mgr. C-liðar 8. gr. kemur: kennsluakstur.

4. gr.

Eftirfarandi breytingar verða á 9. gr. reglugerðarinnar:

1. Við 2. tölul. 2. mgr. bætist nýr málsliður, svohljóðandi:

Heimilt er að bókleg kennsla fari fram rafrænt að hluta eða öllu leyti.

1. 3. mgr. fellur brott.

5. gr.

Í stað „15“ í 2. málsl. 2. mgr. 12. gr. kemur: 18.

6. gr.

Á eftir 2. mgr. 13. gr. bætist ný málsgrein, svohljóðandi:

 Nám eftir sviptingu ökuréttar skv. 5.-7. tölul. 4. mgr. 28. gr. skal vera 6 bóklegar kennslustundir en fer að öðru leyti eftir 1. mgr. Að námskeiði loknu fær hver þátttakandi vottorð um þátttöku.

7. gr.

Í stað orðanna „þar að lútandi“ í 1. tölul. 2. mgr. 20. gr. kemur: um fullnægjandi árangur.

8. gr.

1. mgr. 26. gr. orðast svo:

Hafi lögregla sérstaka ástæðu til að ætla að skírteinishafi fullnægi ekki lengur skilyrðum varðandi heilbrigði eiga ákvæði 2.-3. mgr. 63. gr. umferðarlaga við. Að fenginni niðurstöðu athugunar skal tekin ákvörðun um hvort afturkalla skuli ökuréttindi skv. 4. mgr. 63. gr. umferðarlaga. Sama gildir ef skírteinishafi neitar að taka þátt í slíkri athugun.

9. gr.

Á eftir 26. gr. kemur ný grein, 26. gr. a., svohljóðandi með fyrirsögn:

*Trúnaðarlæknir Samgöngustofu.*

 Trúnaðarlæknir Samgöngustofu skal skipaður af forstjóra stofnunarinnar til fimm ára. Samgöngustofu er heimilt að gera samning við fleiri en einn lækni til að gegna starfi trúnaðarlæknis sem ber ábyrgð á mati á aksturshæfni.

 Trúnaðarlæknir Samgöngustofu skal hafa almennt lækningaleyfi og víðtæka þekkingu og reynslu í læknisfræði, t.d. í heimilislækningum eða almennum lyflækningum. Hann skal vera með hreint sakavottorð.

 Framkvæmd mats á aksturshæfni skal taka mið af III. viðauka við reglugerð þessa um lágmarkskröfur um andlega og líkamlega hæfni til að stjórna vélknúnu ökutæki. Trúnaðarlæknir Samgöngustofu getur mælt með takmarkaðri afturköllun ökuréttinda ef ökumaður telst uppfylla kröfur til að aka á ákveðnum tíma dags eða innan ákveðinnar fjarlægðar frá heimili.

 Gjald vegna starfs trúnaðarlæknis Samgöngustofu miðast við tímagjald viðkomandi trúnaðarlæknis og skal endurspegla raunkostnað vegna mats á aksturshæfni.

10. gr.

2. málsliður 1. mgr. 27. gr. reglugerðarinnar orðast svo:

Neiti skírteinishafi að þreyta próf má afturkalla ökuréttindi hans.

11. gr.

Eftirfarandi breytingar eru gerðar á 28. gr. reglugerðarinnar:

1. Í stað „106. gr. a. umferðarlaga“ í 3. mgr. kemur: 106. gr. umferðarlaga.
2. Í stað „3. mgr. 53. gr. umferðarlaga“ í 3. mgr. kemur: 7. mgr. 63. gr. umferðarlaga.
3. Á eftir „Sama gildir um byrjanda sem hefur fengið bráðabirgðaskírteini í fyrsta sinn og sviptur hefur verið ökurétti skv. 7. mgr. 63. gr. umferðarlaga“ kemur: og handhafa fullnaðarskírteinis sem sviptur hefur verið ökurétti skv. 6. mgr. 63. gr. umferðarlaga.
4. 2. tölul. 4. mgr. orðast svo: ökuréttindi hafa verið afturkölluð skv. 27. gr. vegna þess að skírteinishafa skortir næga aksturshæfni,.
5. Á eftir 5. tölul. 4. mgr. bætast við tveir nýir töluliðir, 6. og 7. töluliður sem orðast svo:

6. ökumaður hefur verið sviptur ökuréttindum í annað sinn vegna aksturs undir áhrifum áfengis eða vímuefna.

7. ökumaður hefur verið sviptur ökuréttindum vegna tiltekins fjölda punkta samkvæmt punktakerfi vegna umferðarlagabrota.

1. Á eftir 4. mgr. bætist við ný málsgrein sem orðast svo:

Svipta skal þann sem ekið hefur ökutæki án þess að hafa fengið til þess réttindi réttinum til að öðlast ökuskírteini í fjóra mánuði. Hafi viðkomandi ekki náð tilskildum aldri þegar brotið var framið skal miða sviptinguna við þann dag er hann nær tilskildum aldri, en að öðrum kosti gilda almennar reglur um upphaf sviptingartíma. Framlengja skal sviptingu réttar til að öðlast ökuskírteini um fjóra mánuði fyrir hvert skipti sem ekið er án ökuréttinda.

12. gr.

Á eftir 1. málsl. 2. mgr. 33. gr. kemur nýr málsliður, svohljóðandi:

Enn fremur er heimilt að synja þeim um starfsleyfi sem hlotið hefur dóm fyrir brot gegn ákvæðum XXII. kafla almennra hegningarlaga.

13. gr.

Eftirfarandi breytingar eru gerðar á 35. gr. reglugerðarinnar:

1. 1. málsliður 2. mgr. verður svohljóðandi:

Ef meira en ár er liðið frá því að starfsleyfi féll úr gildi skal ökukennari þreyta próf í ökukennslu í bifreið og skal prófið fara fram á vegum skóla, sbr. 36. gr., áður en starfsleyfi er endurnýjað.

1. 1. töluliður 3. mgr. fellur brott og 2. töluliður verður 1. töluliður.
2. Við 2. tölul. 3. mgr. bætist eftirfarandi: og eftir atvikum staðfesting um bóklegt og verklegt próf skv. 2. mgr.

14. gr.

Í stað orðanna „fjöldi kennslustunda skal vera a.m.k. 35 í 7 stunda lotum“ í 2. mgr. 36. gr. reglugerðarinnar kemur: fjöldi kennslustunda skal vera a.m.k. 16.

15. gr.

Í stað orðsins „æfingaakstur“ í 1. og 4. mgr. 1. kafla VI. viðauka við reglugerðina kemur: kennsluakstur.

16. gr.

*Lagastoð og gildistaka.*

Reglugerð þessi, sem sett er samkvæmt heimild í 58., 63., 64., 67. og 68. gr. umferðarlaga nr. 77/2019, með síðari breytingum, öðlast þegar gildi.

17. gr.

Við reglugerðina bætist ákvæði til bráðabirgða, svohljóðandi:

Þrátt fyrir 2. tölul. 1. mgr. 35. gr. er heimilt að endurnýja starfsleyfi ökukennara þrátt fyrir að ökukennari hafi ekki sótt endurmenntunarnámskeið skv. 36. gr. Ákvæði þetta fellur brott 1. janúar 2021.